# מדריך למנחה בנושא: הכרות עם ערכת הוראה- למידה- הערכה (ה.ל.ה)

**הנחיות למנחי ההשתלמות**

תוכן עניינים

[מדריך למנחה בנושא: 1](#_Toc107303412)

[הכרות עם ערכת הוראה- למידה- הערכה (ה.ל.ה) 1](#_Toc107303413)

[מבוא: מוצעות שתי הצעות לסדנת היכרות עם ערכת ה.ל.ה: 1](#_Toc107303414)

[הצעה מס' 1 לסדנת היכרות 1](#_Toc107303415)

[מהלך המפגש: 3](#_Toc107303416)

[נספח: הצעות לשילוב תאור תהליך ההוראה 6](#_Toc107303417)

[הצעה מס' 2: סדנה להיכרות עם מרכיבי ערכת ה.ל.ה 7](#_Toc107303418)

[הנחיות 8](#_Toc107303419)

[משימה א' 9](C:\\Users\\ntbarjos\\Documents\\מוטנט\\אוגדנים ישנים\\אוגדן השתלמות תשע\\2a.doc" \l "_Toc107303420)

[משימה ב' 12](C:\\Users\\ntbarjos\\Documents\\מוטנט\\אוגדנים ישנים\\אוגדן השתלמות תשע\\2a.doc" \l "_Toc107303421)

מבוא: מוצעות שתי הצעות לסדנת היכרות עם ערכת ה.ל.ה:

**הצעה מס' 1: הצגת המבנה** של ערכת ה.ל.ה ותפקידה בקידום ההוראה- למידה **והכרות מעמיקה עם מרכיב אחד בערכה *לדוגמה: סיפור הוראה אישי*** כאסטרטגיה המקדמת את תוכנית ההוראה **הצעה מס' 2 :** **הצגת מבנה** של ערכת ה.ל.ה ( על פי ההנחיות שבהצעה 1) וההיכרות בסדנה זו נעשית באמצעות שתי סיטואציות הוראה שונות (משימות א' ו ב'). מומלץ להתנסות בכל ערכה בסיטואצית הוראה האחרת.

הצעה מס' 1 לסדנת היכרות

* **מטרות המפגש:**

1. הכרות עם מבנה ערכת הוראה-למידה-הערכה
2. הכרת הפוטנציאל ודרך השימוש בערכה בעזרת פעילות - "מסיפור הוראה למערך שיעור"

* **מהלך הפעילות:**
* פתיחה: קריטריונים המרכיבים רצף הוראה ותוכנית ההוראה וזיהוי מרכיבים אלה בערכת ההוראה
* הכרת המבנה של ערכת ה.ל.ה
* הכרות מעמיקה עם מרכיב אחד בערכה *- סיפור הוראה אישי* כאסטרטגיה המקדמת את תוכנית ההוראה
* השוואה בין הסיפור הוראה אישי לסיפור שבערכה ובחינת רצף ותוכנית ההוראה
* מיקום סיפור ההוראה ברצף ומה ניתן ללמוד ממנו
* בדיקת תוכנית ההוראה הבית ספרית בעקבות עיון בערכה
* **משאבים:**

1. מצגת: הכרות עם ערכת ה.ל.ה
2. מצגת: הרחבת היכרות עם ערכת ה.ל.ה.בדגש על סיפור ההוראה
3. ספרי לימוד – לסדנה, דף משימות וערכת הילה

* **תפוקות במפגש**:

תכנית הוראה של אחד מתתי הנושאים של נושא בו עוסקת הערכה- שיועלה לאתר ההשתלמות

(לאחר התאמה למסמך האב/לתכנית הלימודים ולערכת ההוראה)

* **יישום בהדרכה הבית ספרית:**

במפגש הדרכה לתכנן כיצד לשלב רכיבים מהערכה ב:

* ברצף הבית ספרי
* בתהליך ההוראה- למידה
* - שיפור תוכנית ההוראה הבית ספרית, בהתייחס למסמך האב ולערכת ההוראה

מהלך המפגש:

| **שלבים בפעילות** | **מהלך ההנחיה** | **הערות** |
| --- | --- | --- |
| **שאלת פתיחה** | על אילו שאלות יש לתת תשובה בעת תכנון והפעלה של ההוראה כדי להפוך אותה לאפקטיבית ? | אסטרטגיה זו מובילה מתהייה למיקוד. השאלות למעשה מעלות את הקריטריונים המרכיבים את רצף ההוראה ותוכנית ההוראה. בהמשך הפעילות המורים יזהו את המרכיבים בערכת ההוראה, ויבחנו לאילו שאלות הערכה יכולה לעזור להם לתת מענה. |
| **הצגת המבנה** של ערכת ה.ל.ה ותפקידה בקידום ההוראה- למידה | \*מליאה: הצגה ראשונה של מרכיבי הערכה בעזרת  המצגת. [10 דק']  \* פעילות בזוגות: חלוקת הערכה לעיון ראשוני "חופשי". כל זוג ירשום הארות/הערות כלליות המתעוררות בעקבות העיון בערכה.[ 20- 30 דק']   * מליאה- דיון קצר בדגש על :   לאלו צרכים ואירועי הוראה   יכולה העֶרכה לתת מענה? | * במידה ואתם מציגים ערכה העוסקת בנושא שכבר נלמד-חשוב להדגיש באופן מיוחד את מטרת הסדנה- הכרות עם מבנה הערכה. דווקא הכרות עם נושא שכבר נלמד יכולה לעורר היבטים והתייחסות שיתכן ולא יעלו בהתייחס לנושאים שטרם נלמדו.  כמו כן התייחסות לערכה כאשר הנושאים כבר נלמדו תאפשר יותר התמקדות במבנה במסגרת הזמן המוקצה לכך בסדנה. * תוכלו לתת למורים לעיין בערכה אחרי הקדמה קצרה ואחר   כך לסכם את המרכיבים בעזרת המצגת. |
| **הכרות מעמיקה עם מרכיב אחד בערכה *לדוגמה:***    ***סיפור הוראה אישי*** כאסטרטגיה המקדמת את תוכנית ההוראה  ראו בנספח בעמוד 7 הצעות נוספות לשילוב סיפור הוראה . | \* אחד המשתלמים יציג למליאה את ספור ההוראה שלו לתת הנושא המופיע בערכה שהוצגה בשלב הקודם.  תת הנושא יבחר על ידי המשתלם או יקבע על ידי מנחה ההשתלמות  כל שאר המשתתפים רושמים את הנקודות העיקריות המועלות.(רצף המושגים והרעיונות; אופן ההוראה- הפעילויות, קשיים וכו') )  2. בסבב קצר- איך זה מתקשר לסיפור ההוראה שלי ? מה נקודות החוזק ומה כדאי / ניתן לשפר בסיפור ההוראה.  על סמך מה?  [30 דקות] | * הכרות עם ערכת הוראה באמצעות סיפור תהליך ההוראה מתאים יותר לשילוב בנושאים שטרם נלמדו או שהמורים נמצאים במהלך ההוראה של נושא זה. במידה והערכה המוצגת עוסקת בנושא שכבר נלמד בחרו להתמקד במרכיבים אחרים כמו התייחסות למפת המושגים, קשיים ודרכי התמודדות. * פעילות זו יכולה לשרת מספר מטרות נוספות: פיתוח יכולת הקשבה, למידת עמיתים , זיהוי / מיקוד של נקודות מובילות ועקרוניות . * דרכים נוספות לביצוע הפעילות:   - בקבוצות של 5-6 משתתפים.  - הצגה של המדריכים   - חלוקה של סיפור שהוכן מראש והמשתלמים קוראים   ומתייחסים לסיפור הכתוב.   חשוב שאחד המנחים או המשתתפים ירשום על הלוח במהלך הסיפור והסיכום את המושגים / רעיונות / פעילויות וכו' שהוזכרו בסיפור ההוראה האישי. פרטים אלה ישמשו את המורים בחלק הבא של הסדנה. |
| **מה טמון בערכה**? – השוואה בין הסיפור האישי לסיפור שבערכה .  מענה לצורך של בחינת רצף ותוכנית ההוראה . | כל קבוצת עבודה תקרא את סיפור ההוראה המופיע בערכה בהתייחס לתת הנושא שהוצג בסיפור האישי ותתייחס לנקודות הבאות: [ 20 דקות]    *במה דומה ובמה שונה מספור ההוראה המוצג בערכת ההוראה?  - במושגים, ברעיונות ובמיומנויות?   - בסדר ההוראה?   - בפעילויות המוצעות להוראת התכנים והמיומנויות?*  *מה הייתם "מאמצים" מספור ההוראה שבערכה?* | דרך שונה לביצוע הפעילות היא להפנות את המורים לכל הפרק הדידקטי בערכה המתייחס לתת הנושא שהוצג בסיפור ההוראה האישי:  כל קבוצת עבודה תקרא את התמצית של הערכה , ואת הפירוט של תת הנושא שתואר בסיפור האישי ותתייחס אליהם בהשוואה לסיפור:  1. תסמן מה המושגים / רעיונות / עקרונות/ תהליכים.... שלא הוזכרו בסיפור (וכדאי לשלבן בסיפור ההוראה של המורה) - לבקש התייחסות לסיפור ההוראה, לטבלת התכנון ולרשימת הקשיים.    2. תתייחס ל: מה התרומה של "הקשיים הצפויים" לתכנון ההוראה – למידה – הערכה ?  *דרך זו מומלצת כאשר מסגרת הזמן מוגבלת . ההתייחסות המקיפה והמעמיקה יותר תעשה במסגרת ההדרכה הבית ספרית.* |
| **סיכום ביניים:** מתוכנית לימודים למערך שיעור – היכן ממוקם סיפור ההוראה ומה ניתן לחלץ ממנו . | סיכום של מה שנעשה עד כה במפגש תוך שימוש במושגים המופיעים בשקופית 23 במצגת ( "פירמידת הקשרים" בין תוכנית הלימודים למערך שיעור), בעזרתם ניתן להתייחס מה בעצם יש בסיפור הוראה ומה ניתן לחלץ ממנו. [10 דקות] | פרוט על סיפור ההוראה ניתן למצוא בקובץ " מבנה ערכת הילה –רקע כללי". |
| **מה עושים עם המידע? – בחינה מול תוכנית ההוראה הבית ספרית** | כל קבוצה תקרא את המרכיבים הנוספים: הידע הקודם של התלמידים, הקשיים ודרכי ההתמודדות ואת טבלת תכנון ה.ל.ה. שבערכת ההוראה. **מה התרומה של כל אחד מהם לבנייה של תוכנית ההוראה הבית ספרית?**  דיון במליאה בהתייחס לשאלה: מה הייתם משנים בתוכנית ההוראה שלכם בעקבות העיון בערכת ההוראה. | בהדרכה הבית ספרית יש מקום להמשיך ולהתייחס לשיפור תוכנית ההוראה הבית ספרית, בהתייחס למסמך האב ולערכת ההוראה. |

נספח: הצעות לשילוב תאור תהליך ההוראה

1. **סיפור ההוראה** יכול להוות תשתית שמתוכה יחולץ רצף ההוראה וחלק מתוכנית ההוראה.
2. בפעילות עם מורים חשוב לדבר על הפוטנציאל הטמון בסיפור הוראה כחלק משגרת העבודה שלהם, מעבר ל"שיחות הפסקה". שילוב מרכיב זה בישיבות הצוות יכול לקדם את ההוראה-+ למידה וגם הערכה לשם למידה.
3. חשוב להראות את הפוטנציאל של סיפור ההוראה בסיוע **למורה חדש** בצוות והכנסתו לעבודה המשותפת.
4. סיפור ההוראה יכול להיות לנושא / לתוכנית לשיעור. ניתן להשתמש בטכניקה של סיפור ההוראה במסגרת השיעורים, ולבקש מתלמידים בתחילת שיעור לספר את "סיפור הלמידה" של השיעור הקודם, או בסיום שיעור- לספר את סיפור הלמידה של השיעור שהיה.
5. הסיפור מהווה סוג של פעילות המקדמת למידה ובמידה מסוימת גם הערכה לשם למידה:

* משקף למורה מה הובן? מה נתפס כחשוב? מה לא הובן? מה הצורה שהתלמיד ארגן לעצמו את הרצף? וכו'. ("אני לימדתי....מה הם למדו?")
* עוזר לתלמידים המספרים לארגן את החומר שנלמד
* מאפשר לתלמידים המאזינים להשוות בין הסיפור שלהם לסיפור של תלמיד אחר.

|  |
| --- |
| **הנחיות למנחה ההשתלמות**    *ההיכרות בסדנה זו נעשית באמצעות שתי סיטואציות הוראה שונות (משימות א' ו ב'). מומלץ   להתנסות בכל ערכה בסיטואצית הוראה האחרת. הסדנה תשולב ברצף המוצע לעיל במקום הסדנה   של סיפור ההוראה. ניתן לשלב סדנה זו במפגש נוסף של ההשתלמות בו תתמקדו בערכת הוראה   אחרת.*   * **מטרות הסדנה**: * **היכרות עם מרכיבי ערכת ה.ל.ה והפוטנציאל שלה** ובחינת תרומתה לתכנון הוראה- למידה והערכה. * **פיתוח מבדק**, שיבדוק את ידיעות התלמידים (בהתאם למטרה שעליה יחליט צוות המורים), העברתו בקבוצת המורים שיענו כתלמידים, וניתוח הממצאים. * **תכנוו התערבות** לאחר אבחון /זיהו של קושי בהבנת מושג או רעיון ותכנון התערבות המבוססת על רצפי ההוראה בערכה. * **בדיקה אם ההתערבות הצליחה** והתלמידים מתמודדים עם הקושי.   .   * **חומרים הדרושים לסדנה** * ספרי לימוד * דף המשימות * ערכת ה.ל. |

הצעה מס' 2: סדנה להיכרות עם מרכיבי ערכת ה.ל.ה



הנחיות

***במליאה***

1. הציגו את הרציונל למשימה:

העֶרכה שהוצגה באופן כללי במליאה אמורה לשמש את המורים בתכנון הוראה-למידה והערכה. על מנת לאפשר למורים להבין את מבנה העֶרכה ואת הפוטנציאל שלה, המורים יתנסו באירועים מתוך ההוראה וינסו לתכנן את דרכי הפעולה שלהם תוך שהם משתמשים בחלקים מתוך העֶרכה.

1. הציגו את המשימה המוטלת על הקבוצות

***בקבוצות (45 דקות)***

1. חלקו את המשתלמים ל- 5-6 קבוצות
2. תנו לכל אחת מהקבוצות אחת משתי המשימות א' או ב' [ראה בהמשך] המופיעות בהמשך הקובץ. (אפשרות אחרת לתת רק את אחת המשימות לכל המשתלמים)
3. כל קבוצה תעסוק במשימה אחת (במידה ותבחרו להציג באותו מפגש יותר ממשימה אחת).
4. מנו לכל קבוצה מרכז שינהל את עבודת הקבוצה, ידאג לעמידה בלוח זמנים, לקיחת דפים נלווים, סיכום הממצאים ומינוי נציג שידווח למליאה.
5. חלקו לכל קבוצה: דף משימה (ראו בהמשך הצעות לשתי משימות. תוכלו להתאים את סיפור הרקע לנושא של הערכה בה תעסקו עם המשתלמים) , ספרי לימוד, וערכת ה.ל.ה מתאימה לנושא בהתאמה לתוכן בו החלטתם לשלב פעילות זו.

***חזרה למליאה* (40 דקות)**

1. זָמנו את הקבוצות לדווח על המשימה אותה בצעו..
2. הזמינו את שאר השותפים להגיב, להוסיף משלהם

***סיכום***

סכמו עם המשתלמים והדגישו את תרומתה של העֶרכה ל:

* תכנון הוראה מבוססת הערכה (הל"ל) המנסה לתת מענה לקשיים צפויים בלמידת הנושא
* תכנון התערבות בתגובה לאבחון של קושי בהבנת מושג או רעיון
* בניית מבדקים ומבחנים

משימה א'

הינכם צוות מורים המלמד בשכבת ז' את תת הנושא נפח, מסה וצפיפות.

על מנת לבדוק את ידיעות התלמידים בנושא הינכם מתבקשים\*:

1. לבנות מבדק בן כ -6 פריטי הערכה הלקוחים מהמאגר שבערכת הה-ל- ה.  
   על מנת לעשות זאת החליטו תחילה על מטרת המבדק ומיקומו במערך ההוראה.
2. חלקו ביניכם תפקידים של "תלמיד מתקשה" "תלמיד בינוני" ו "תלמיד טוב"  
   וענו על המבדק בהתאם על גבי **התשובון המצורף** (בנספח).
3. החליפו את המבדק שפתרתם עם החבר/ה מימינכם, העריכו את המבדק (מלאו ציון בעמודה השמאלית).
4. חשבו את הממוצע הקבוצתי לגבי כל פריט (לדוגמא, קבוצה המונה 4 אנשים והציונים עבור הפריט היו 10, 0, 5, 5 הציון הממוצע על הפריט הוא 5 ).
5. קיימו דיון המתייחס למשמעות התוצאות ולתכנון ההוראה בהמשך.

לעבודה על משימה א' היעזרו בנספח המצורף.

* מצורף נספח

**משימה א' - תשובון למבדק בנושא נפח, מסה וצפיפות**

**תלמיד מתקשה/ בינוני / טוב (הקיפו)**

|  |  |  |  |
| --- | --- | --- | --- |
| **הרכב המבדק** | **רמה קוגניטיבית** | **תשובות תלמיד** | **ציון בסקלה של 0-10** |
| פריט מס'\_\_\_\_\_\_ |  |  |  |
| פריט מס'\_\_\_\_\_\_ |  |  |  |
| פריט מס'\_\_\_\_\_\_ |  |  |  |
| פריט מס'\_\_\_\_\_\_ |  |  |  |
| פריט מס'\_\_\_\_\_\_ |  |  |  |
| פריט מס'\_\_\_\_\_\_ |  |  |  |
| פריט מס' \_\_\_\_\_ |  |  |  |

**משימה א'- ניתוח כיתתי של המבדק בנושא נפח, מסה וצפיפות**

|  |  |  |
| --- | --- | --- |
| **הרכב המבדק** | **רמה קוגניטיבית** | **ממוצע כיתתי** |
| פריט מס'\_\_\_\_\_\_ |  |  |
| פריט מס'\_\_\_\_\_\_ |  |  |
| פריט מס'\_\_\_\_\_\_ |  |  |
| פריט מס'\_\_\_\_\_\_ |  |  |
| פריט מס'\_\_\_\_\_\_ |  |  |
| פריט מס'\_\_\_\_\_\_ |  |  |
| פריט מס' \_\_\_\_\_ |  |  |

ממוצע כיתתי של המבדק\_\_\_\_\_\_\_\_\_\_\_

נקודות שעלו בדיון :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

משימה ב'

יעל מלמדת בכיתה ז' את הנושא "חומרים ותכונותיהם". זו השנה הראשונה שהיא מלמדת כיתה ז'. בשעורים האחרונים, לימדה את תלמידיה על **צפיפות** **חומרים** ולאחר מכן בדקה את ידיעותיהם בנושא.

לתדהמתה הסתבר לה ש70% מהתלמידים מתקשים בהבנת המושג צפיפות וביישומו.   
לקראת הוראת הנושא בכיתה המקבילה החליטה יעל לחפש דרכים מתאימות להוראת מושג זה על מנת להביא לשיפור הלמידה ולהישגים טובים יותר.

היעזרו בניסיון שלכם, במרכיבים מערכת ה.ל.ה (החלקית) בנושא ובחומרי הלמידה העומדים לרשותכם והציעו:

1. רצף הוראה של הנושא צפיפות (מתוך הנחה שהתלמידים למדו את הנושאים נפח ומסה)
2. בחרו ב 3- 4 פריטי הערכה מתוך ערכת ה-ל-ה ושלבו אותם ברצף ההוראה לצרכי למידה ואבחון כהבנתכם.